Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17498

3. A párhuzamos útvonal szakaszok vagy RNAV útvonal középvonalak közötti távolság az RNP típus alapján 3.1 Meg kell jegyeznünk, hogy az alábbiakban ismertetett oldaltávolságok ott, ahol ezt jeleztük, egy adott útvonalszakasz vagy útvonalhálózat egyedi repülésbiztonsági értékelése alapján kerültek meghatározásra. 2007/70/II. szám Ennek megfelelően az értékelt forgalmi jellemzők esetleg az adott útvonalhálózat vonatkozásában egyediek lehetnek. Ezek közé tartozik például a forgalom sűrűsége, az alkalmazható legkisebb elkülönítéssel átrepülő légijárművek száma, illetve az ilyen elkülönítések gyakorisága, a távközlési és légtérfelderítési berendezések és létesítmények. A biztonsági felmérésre és értékelésre vonatkozó további tájékoztató a Légtér Tervezési Módszer az Elkülönítési Minimumok Meghatározásához Kézikönyvben (Doc. 9689) található. 3.2 Amikor a párhuzamos útvonal szakaszok vagy ATS útvonalak (a továbbiakban rendszer) közötti oldaltávolságot határozzák meg, az előzetes repülésbiztonsági értékelést a legalacsonyabb elfogadható repülésbiztonsági szinthez viszonyítva a fenti 3.1 pontban jelzettekhez hasonló jellemzők vizsgálatával végezzék el. 3.2.1 Ahol a "végzetes balesetek számát repülési óránként" megfelelő értékelési egységnek tekintik, a 2000. év után üzembe állítandó jövőbeni útvonalrendszer elfogadhatóságának megállapítására 5 x 10-9 számú végzetes baleset értéket alkalmazzák kívánatos biztonsági szintként (TLS). A fenti időpont előtt repült óránként 2 x 10-8 számú végzetes baleset érték alkalmazható TLS szintként. 3.2.2 Mindazonáltal, ahol a "végzetes balesetek számát repülési óránként" nem tekintik megfelelő értékelési egységnek, olyan megfelelő módon indokolható és igazolható értékelési módot és érték egységet használjanak, amely az Állam légterében elfogadható biztonsági szintet nyújt és amit a körzeti légiközlekedési egyezményekbe szükség szerint fel lehet venni. 3.3 Ha a rendszer kialakításának és üzembe állásának időpontjában vagy bármely későbbi repülésbiztonsági értékelés alkalmával megállapítják, hogy a rendszer nem elégíti ki az értékelési mód alapján meghatározott megfelelő biztonsági szintet, vegyék fontolóra az ismételt ellenőrzés és értékelés végrehajtását, amelyet a Doc. 9689-al összhangban végezzenek el annak megállapítása érdekében, hogy tartani tudják-e a legalacsonyabb vagy ennél magasabb elfogadható repülésbiztonsági szintet. 3.4 Az alábbiakban az RNP típus alapján példákkal mutatjuk be az egyes meghatározott légterek vagy körzetekútvonal rendszerei közötti biztonsági távolságot. Ahol ezek egy adott légtér vagy körzet egyedi jellemzői alapján kerültek meghatározásra, más Államok vagy körzetek saját rendszereiket ennek megfelelő módon vizsgálják felül. 3.4.1 Eljárás-irányítási körülmények között:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes